
ACTE  ÚNIC 


V escena  en  una  sala  de  confiansa  en  una  casa  de  molta 
confiansa.  Una  porta  a  un  costat  al  fons,  que  va  al  co- 
rredor de  l'escala.  Una  porta  a  la  dreta  que  dona  a  alties 
habitacions.  A  l'esquerra  un  gran  llit  amb  cobrellit  de 
seda.  Per  les  parets,  «les  quatre  estacions»,  dominant 
l'estiu  en  totes  les  estacions,  retrats  de  dones  guapes,  un 
quadro  amb  estampetes  de  cromos  de  capsa  de  mistos  i 
algun  retrat  d' algun  torero.  Arrrèu  cadires,  una  otoma- 
na i  mobles  que  també  inspiren  confiansa. 

ESCENA  PRIMERA 
La  senyora  Paca  /  la  Criada 

(La  senyora  Paca  sèu  a  l'otomana  amb  un  gosset  a  la 
falda.  La  criada  està  dreta  amb  el  ventall  a  la  mà  de- 
vantde  la  porta.) 

senyora  PACA 

Aquells  joves  de'l  saló  vert,  que  passin  al  men- 
jador. 

CRIADA 

Molt  bé  diu. 

SENYORA  PACA 

Els  de'l  menjador,  fique'ls  al  quarto  de'l  piano. 

CRIADA 

Escolti,  senyora  Paca.  El  piano  està  que  sembla 
que  així  pres  un  bany. 

El  senyor  Josep  falta  a  la  dóna 


SENYORA  PACA 

Per  què  un  bany? 

CRIADA 

Ara  vegi,  per  què  està  xop.  Ahí  hi  va  caure  una 
cervesa  a  dintre,  i  totes  les  tecles  blanques  no  toquen. 

SENYORA  PACA 

I  les  negres,  sí? 

CÉtÍADA 

Sí,  senyora.  Vès  qui  ho  entén. 

SENYORA  PACA 

Així  deu  ésser  que'l  negre  és  més  sofert  que'l 
blanc.  Apa,  vés,  endrèssat  un  xic. 

CRIADA 

Encare  més?  Qué  tenim  besamanos? 

SENYORA  PACA 

Estàs  feta  un  llardó  i  vull  higiene.  Un  establiment 
com  el  nostre,  vol  higiene.  Apa,  a  la  cuina. 

CRIADA 

Molt  bé  diu. 

SENYORA  PACA 

Ah,  escolta  una  cosa.  Si  arriben  dos  senyors 
d'edat;  d'edat,  vull  dir  d'edat  de  pago,  aixís  mig  sen- 
yors i  mig  silvestres,  fes-los  entrar  aquí  sense  ésser 
vistos.  I  emporta't  el  goç  a  la  cuina  i  fes-lo  embrutar 
aprop  de'ls  fogons,  que  no  se'ns  refredi  de  la  vegiga, 
i  si  no's  vol  embrutar  que  no  s'embruti.  Ja  ets  prou 
bruta  tu. 

CRIADA 

Graciés. 

senyora  paca,  al  ^oç,  fent-li  un  petó 

Vés,  Gallito.  Ai,  senyor,  una  se'ls  estima  lo  mateix 
que  si  fossin  propis. 

CRIADA 

Em  sembla  que  truquen. 

SENYORA  PACA 

Deu-hen  ser  ells,  Apa,  vés  i  entra'ls  aquí  dintre. 

La  criada  se'n  và.  La  senyora  Paca  endressa  una  mica. 
Entra  el  senyor  Pere  amb  el  barret  posat,  i  el  senyor 
Josep  amb  el  barret  a  la  mà. 


ESCENA  II 

La  Senvora  Paca,  el  Senyor  Pere  i  el  Senyor  íosep 

SENYO R  PERE 

Ja  veu  que  som  puntuals. 

SENYORA  PACA 

Aixis  m'agrada. 

SENYOR  PERE 

A  nosaltres  també. 

SENYORA  PACA 

Seguin. 

SENYOR  JOSEP 

Gràcies. 

SENYOR  PERE 

També  ens  agrada  ser  puntuals.  Vaig  dir,  a  les  sis, 
i  son  les  sis.  Fins  amb  les  coses  de  luxo,  i  el  nostre 
pas  es  un  pas  de  luxo,  m'agrada  sempre  arribar-hi 
a  l'hora. 

SENYORA  PACA 

Creguin  que  no'ls  penedirà  d'haber  vingut  a'n 
aquesta  agencia  de  matrimonis,  diguèm  soptats,  amb 
un  xic  de  puntualitat.  Venen  a  l'hora  que  van  de 
paso.  Aviat  vindràn  algunes  visites  que  crec  que  se- 
-  -  ràn  de'l  seu  agrado. 

SENYOR  PERE 

No  es  de'l  meu  agrado  que  han  de  ser.  Avui,  de'l 
senyor.  Sí,  senyora.  El  senyor  que  no  vol  donar  el 
nom,  per  que  en  casos  com  el  present  val  més  donar 
la  cara  que'l  nom,  avui  és  el  compromès  a  l'acte. 

senyora  paga,  al  senyor  Josep 
Tant  gust  en  coneixe'l. 

SENYOR  JOSEP 

Gràcies. 

SENYORA  PACA 

Vé  una  rossa,  que  allà  veurà  rossa.  Posada  a  cum- 
plir  es  un  àguila.  Talment  un  brodat,  un  macassar. 
Es  treu  la  feina  de'ls  dits  com  fruita.  I  tan  dolsa  en 
el  parlar.  I  la  cotilla.  Allò  es  una  cotilla. 

SENYOR  JOSEP 

Tan  me  fà. 

SENYORA  PACA 

Doncs  una  morena.  També  tenim  una  morena  que 
sols  té  un  defecte.  Això  sí.  Quan  s'encarinya  amb 
un  senyor  de  prendes,  aixís  com  vostè,  no  li  podèm 
arrencar  de'ls  dits.  Agafa  querencia,  vès  qui  ho  diria. 

SENYOR  JOSEP 

També  tan  me  f à. 

SENYORA  PACA 

Home... 

SENYOR  JOSEP 

Dic  que  tan  me  fà,  perquè  ving  amb  certes  circums- 
tancies. 

SENYORA  PACA 

Doncs  li  presentaré  una  senyoreta,  que  no  es  per 
dir  mal  de'ls  cromos,  pero  que  és  un  verdader  cromo. 

SENYOR  JOSEP 

També  m'es  igual. 

SENYORA  PACA 

Que  sembli  un  cromo? 

SENYOR  JOSEP 

Que  lo  altre...  Que  no'm  vé  d'aquí.  Que  tan  se 
m'endona  negra f  com  rossa,  com  mulata. 

SENYORA  PACA 

Francament.  No  entenc... 

SENYOR  PERE 

Ta  veurà.  Anèm  a  pams  i  ja  veurà.  Per  entendre 
a  n'aquest  senyor,  a  n  aquest  amic  que  no  vol  do- 
nar el  nom  per  les  circumstancies  ja  mentades,  i  quina 
prudència  es  respectable,  li  he  de  fer  algunes  refe- 
rències que  crec  que  no  seràn  per  demés. 

SENYOR  JOSEP 

Homel 

SENYOR  PERE 

Tu,  deixa'm  dir.  La  senyora,  que  es  de  mon,  es  un 
advocat  defensor  pe'l  cas  que  tu  et  troves.  Es  un 
confés. 

SENYORA  PA6A 

Aveiàm,  digui. 

SENYOR  PERE 

Aquí,  el  meu  amic,  fà  més  de  vint  anys  que  és  ca- 
sat. Això  es  un  fet,  no  es  un  comentari.  Fà  vint 
anys  và  veure  una  dóna,  s'hi  và  casar,  la  và  possehir 
com  s'acostuma  possehir  en  aquets  cassos,  i  es  và 
dormir  al  peu  de  la  dóna. 

SENYOKA  PACA 

Què  vol  dir  dormir? 

SENYOR  PERE 

Que  mai  li  ha  faltat. 

SENYORA  PACA 

No  pot  ser. 

SENYOR  PERE 

Que  mai  li  ha  faltat.  Que  ha  tingut  la  poca  cor- 
dura,  la  conducta  incaliflcable  de  no  haber-li  faltat 
ni  un  dia,  ni  una  nit,  ni  una  migdiada. 

SENYORA  PACA 

Què  diu,  ara!  Pobret!  De  debò?J  gosa  piular,  el 
benaventurat?  I  no'l  rosega  el  remordiment? 

SENYOR  PERE 

S'ha  rosegat;  sí,  senyora.  Ha  tardat  tan  que  m'atre- 
vería  a  dir  que  si  es  descuida  no  entra,  pero  l'ha  ro- 
segat i  entrarà. 

SENYORA  PACA 

Deixi-me'l  mirar;  em  deixa  parada. 

SENYOR  PERE 

Els  primers  anys,  no  era  notat.  «Que  s'esbravi»— 
dèiem.  —  «Que's  desfoqui-»  «Que  vagi  tenint  suc- 
cesió».  «Que's  vagi  carregant  de  familia».  Pero 
quan  ne  và  estar  ben  carregat,  quan  và  tenir  la  casa 

plena  de  trones  i  gorres  de  cop  i  orinalets  de  totes 
mides,  i  và  seguir  aquella  lealtat,  ja  ens  vàrem  co- 
mensar  a  alarmar. 

SENYORA  PACA 

Naturalment. 

SENYOR  JOSEP 

I  jo  tan  fresquet.  Qui  mal  no  fà,  mal  no  pensa. 

SENYOR  PERE 

Ens  vàrem  alarmar  tant,  que  và  comensar  a  creixe 
el  rum  rum,  i  l'escàndol  và  ésser  tan  gros  que  ja  no 
tenia  aturador.  «Encare,  en  Josep?»  —  ens  anabem 
dient.—  «Encare  perenne?»  «Encare  intacte?»  Això 
és  un  Pau.  Això  es  que  és  baldat.  Això  es  un  Sant  Lluis 
Gonzaga.  Això  es  un  goç  de  Terranova.  Potser  el  te- 
nen fermat  al  llit.  Potser  se  li  ha  parat  el  rellotge  » 
Tothom  hi  deia  la  seva,  d'una  manera  que  feia  pena 
Miri,  senyora  de  mon. 

SENYORA  PACA 

Paca. 

SENYOR  PERE  — 

Senyora  Paca  de  mon,  nosaltres  som  d'un  cassino 
una  mica  familiar,  que'n  diu-en  Izquierda  del  Ensan- 
che,  perquè  es  a  l'esquerra  de  l'ensanxe,  doncs  s'en 
va  arribar  apariar  en  junta:  «O  Fulano,  —  que  es 
ell,  —  s'ens  esbalota,  o  s'el  fa  dimitir  per  incòlume.» 

SENYORA  PACA 

I  vostè,  aguantant? 

SENYOR  JOSEP 

Sí,  senyora,  em  pesa  de  dir  ho;  però  sí,  senyora.  Se 
m'había  fet  un  clot  al  llit  i  no'm  sabia  moure  de'l  clot. 

SENYORA  PACA 

Però,  no  veia  el  mal  exemple  que  podia  donar  a 
n'els  seus  fills  aquest  vici  de  la  constància? 

SENYOR  JOSEP 

No  veia  res.  Estaba  enclotat.  De  tan  trucar  a  la 
mateixa  porta,  ja  no  era  un  home:  era  un  vigilant. 
M'haurien  tret  la  garita  i  hauria  seguit  fentcentinella. 


SENYORA  PACA 

Vaja  un  cas  estrany. 

SENYOR  JOSEP 

Fins  que  un  dia... 

SENYOR  PERE 

Va  volguer  rompre;  però,  conta-ho  tu  mateix. 


SENYOR  JOSEP 

Fins  que  un  dia,  fa  vuit  setmanes,  em  vaig  dir:  «nada, 
a  faltar  a  la  dóna.  A  poguer-te  presentar  a  n'els 
amics.  A  ser  un  altre,  vaja!  Apoguer  alternar!»  Vaig 
tirar  a  una  guardiola  un  duro  cada  setmana  (perquè 
a  mi  fins  els  mancaments  m'  agraden  administratius) 
i  quan  em  vaig  veure  vint  duros,  destinats  al  libre 
alvedrío,  em  vaig  dir:  Som-hi!  I  avui,  hi  serél  Es  dir, 
hi  seré,  si  vostè  'm  secunda,  i  hi  posa  el  coll,  i  jo 
lo  altre. 


SENYOR  PERE 

Hi  posarèm  els  cinc  sentits,  home!  Ai,  gràcies  a 
Deu!  No  t'abandonarem  fins  a  l'acte! 

SENYORA  PEPA 

Ja  podia  haber  vingut  fa  quinze  setmanes. 

SENYOR  PERE 

Cregui'm,  senyora  donya  Paca,  que'n  tenia  una 
pena  al  cor.  Es  molt  trist  de  veure  un  amic  com  es 
trovaba  ell.  Era  molt  trist. 

SENYORA  PACA 

Jo,  es  el  primer  cas  que  sento  a  dir.  M'ha  commogut. 
Es  una  historia  que  si  no  la  diu  vostè  no  la  crec. 

SENYOR  PERE 

I  jo  també  estic  tot  commogut.  I  tu,  no? 

SENYOR  JOSEP 

Jo,  ja  ho  estaré 

SENYORA  PACA 

El' que  han  de  fer  es  pendre  una  copeta.  Dona 
ànimo.  Dona  coratje. 

SENYOR  PERE 

Sí,  senyora,  vinga  una  copa. 

SENYOR  JOSEP 

Si  es  costum  veure,  no  hi  planyi  res.  Vull  fer  les 
coses  com  han  de  fer-se. 

(Els  va  a  cercar  copes,  i  als  les  deixa  damunt  d'una 
taula.) 

SENYORA  PACA 

Han  trucat.  Ja  en  vé  una. 

SENYOR  JOSEP 

Millor,  sortim-ne, 

SENYORA  PACA,  escoltant. 

Potser  serà  una  andalusa.  Li  agrada  el  ceceo? 

SENYOR  JOSEP 

Tan  me  fa!  Tan  me  fa  si  parla  com  si  no  parla.  La 
qüestió  son  fets.  Soc  home  de  fets,  jo.  La  qüestió  es 
faltar  i  caigui  qui  caigui. 

(La  senyora  Paca  s'en  và  per  la  porta  de'l  corredor.) 

SENYOR  PERE 

Què  t'ha  semblat  aquesta  senyora? 

SENYOR  JOSEP 

S'espresa  molt  bé. 

SENYOR  PERE 

I  amb  tú  no  s'hi  mira.  Quan  parla  sola  hauries  de 
sentir-la.  Aquí  dona  unes  reunións,  que  hi  ve  l'arcal- 
de,  el  gobernador,  el  capità  general  i  els  faltadors  de 
més  lluiment,  que  diu  que  talment  sembla  un  Con- 
grés. Ella  dú  una  bata  de  puntes,  que  allí  ont  no 
hi  ha  puntes  s' hi  veu  ella,  que  diu  que  V  ha  copiada 
d'una  emperadora  austro-húngara  que  va  veure  en 
una  sarsuela. 

SENYOR  JOSEP 

I  tú  l' has  vista? 

SENYOR  PERE 

I  què  he  d'haber  vist!  Jo,  si  no  fos  pe'l  teu  bé,  no  hi 
ving  mai  a  n'aquestes  agencies!  Jo  no  ting  de  donar 
cap  exemple,  i  m'hi  miro  molt  amb  aquestes  coses! 

senyor  josep  contemplant  el  llit 
I  quin  llitàs! 

SENYOR  PERE 

Es  la  rotativa. 

ESCENA  III 
Els  mateixos,  Senyora  Paca  /  Amparo 

SENYORA  PACA 

Entri,  noia.  Entri.  Son  antics  amics. 

.  AMPARO 

Tan  gust  en  coneixe'ls. 

SENYOR  JOSEP 

En  vida  seva. 

senyora  paca,  a  Amparo. 
Segui  al  mig,  son  de  confiansa. 

SENYOR  JOSEP 

Això,  sí.  Res  de  cumpliments.  Al  pà,  pà;  i  al  ví,  ví; 
amb  tota  franquesa.  Com  si  es  trovés  entre  família. 

amparo,  sentant-se. 
Amb  el  seu  premis. 

SENYOR  PERE 

Vostè  el  té. 

SENYORA  PACA 

Aquesta  noia,  tal  com  la  veu-hen,  es  la  filla  d'un 
coronel.  Aquí  venen  moltes  senyoretes  que  han  sigut 
filles  d'un  coronel. 

SENYOR  PERE 

A  les  guerres,  es  clà,  maten  als  pares,  i  la  filla  que 
no  té  pare,  va  a  parar...  doncs  va  a  parar  aquí,  que 
es...  aont  venim  a  parar  els  que  cambiem  de  con- 
ducta. 

AMPARO 

Son  planetes. 

SENYOR  JOSEP 

Això:  son  planetes.  Te  tota  la  rahó...  que  son 
planetes. 

SENYORA  PACA 

Sí,  parla  molt  bé  la  senyoreta. 

SENYOR  JOSEP 

Doncs,  jo  no  parlo.  Jo...  fetsl  Al  grà.  A  la  mala 
conducta  (Agafant  a  VAmparo  i  alsant-la). 

SENYOR  PERE 

Veient  que  Amparo  s'alsa  i  tornant-la  a  fer  seure.  Al 
senyor  Josep. 

No  et  precipitis.  Deixe'm  fer  a  mí.  Aquest  senyor 
s'esbalota  i  se  li  han  de  tenir  un  xic  les  riendes. 
Vostè,  noia... 

AMPARO 

Amparo. 

SENYOR  PERE 

Vostè,  Amparito,  fent  cas  omís  de'l  coronel...  ha 
sigut  casada  amb  accés?  Ha  tingut  bona  conducta? 
S'ha  sapigut  presentar  sempre  digne? 

AMPARO 

Vès  què  pregunta!  Què  vol  dir? 

SENYOR  PERE 

Li  faig  aquestes  preguntes  per  posar-la  en  situa- 
ció. Aquest  senyor  es  un  cor.  Es  un  cor  diguem-ne 
sincer  i  se  l'ha  de  sapiguer  portar.  Aixís  com  el  veu 
amb  ulleres  i  un  xic  ratat,  és  com  una  flor  que  ha  vis- 
cut tancada  i  que  avui  esclata,  i  seria  una  gran 
pèrdua  que  me  l'esfulles,  pe'l  poc  tacte. 

amparo 

No  l'enteng,  fill. 

SENYOR  JOSEP 

Jo  tampoc. 

SENYOR  PERE 

.Vostè  sap  què  és  la  virginitat? 

amparo,  rient  amb  la  senyoia  Paca 
Ai  la  mare! 

SENYOR  PERE 

Doncs  aquest  senyor  té  el  cor  que  ja  torna  a  ser 
verge.  Avui  el  treurà  de  la  funda  després  de  vint 
anys  d'abstinència.  Vostè  pot  ressucitar  aquest  mort? 

AMPARO 

Ai,  filla,  no  l^'enteng  de  res. 

SENYORA  PACA 

Ja  li  diré  jo,  lo  que  vol  dir.  Vol  dir  que,  aquí,  es  dú 
però  es  novell. 

AMPARO 

A  la  seva  edat? 

SENYOR  PERE 

Es  que  badaba. 

AMPARO 

Ai,  filla;  no  penetro  tant.  Els  preng  tal  com  son  i 
els  torno  com  poden. 

SENYOR  PERE 

Doncs,  no  fà%er  ell. 

SENYOR  JOSEP 

Et  dic  que  sí. 

El  senyor  Josep  falta  a  la  dóna 


SENYOR  PERE 

Tú  estàs  encegat. 

AMPARO 

Romansos  a  n'aquesta  hora? 

SENYOR  PERE 

Vostè  tindrà  totes  les  prendes.  Faria  per  mí,  però 
no  fa  per  ell. 

AMPARO 

I  què  n'ha  de  fer  d'ell? 

SENYOR  PERE 

En  soc  responsable.  (Al  senyor  Josep.)  To  et  porto 
per  un  camí  digne  i  sé  lo  que  tens  de  trepitxar. 

amparo,  aixecant-se,  ofesa 

A  mí  no'm  trepitxa  ningú.  Ho  té  entès? 

senyor  pére 

Doncs,  ja  li  diré  clar.  Vostè  no  té  tacte  per  ell.  To 
me  l'he  emportat  de  YIzqaierda,  i  jo  l'he  de  tornar  a 
Vlzquierda,  sinó  regenerat,  incòlume. 

AMPARO 

Tesús.  Quin  parell. 

SENYORA  PACA 

Vaja,  no  renyim.  Encara  no  res  i  ja  renyim?  Mirin, 
aquí  hi  ha  un  altre  visita. 

ESCENA  IV 

Els  mateixos  i  «Inés» 

Inés 

He  vingut  tart,  ja  ho  sé,  però,  ai  filla,  no'm  figura - 
ba  que  hi  hagués  tertúlia. 

SENYORA  PACA 

I  gent  fina,  he? 

INÉS 

Aont? 

SENYORA  PACA 

Els  senyors.  Que  no  veus  aquets  dos  senyors? 

INÉS 

Tots  son  senyors,  avui  en  dia. 

SENYORA  PACA 

Es  molt  franca.  L'Inés. 

senyor  josep,  aixecant-se,  a  Inés. 
Si  es  servida. 

INÉS 

Tot  seguit?  Si  que  porta  pressa. 

SENYOR  JOSEP 

Perquè  no  vull  discusions.  No  m'agrada  però,  no  hi 
fa  res. 

INÉS 

Que  no  li  agrado?  Aont  s'es  vist.  Aottt  va  aquesta 
calaixera  vella! 


22 


El  senyor  Josep  falta  a  la  dona 


SENYOR  PERE 

Tampoc  et  convé,  Josep.  No  te  la  miris  més. 

INÉS 

I  perquè  no'm  té  de  mirar?  Que  li  te  lligada  la 
vista?  Deixi  '1  disfrutar,  pobret,  pe'ls  pocs  moments 
que  li  queden  de  vida. 

SENYORA  PACA 

Inés,  respecta  la  casa! 

INÉS 

Si  ja  te  un  ull  aquí  i  l' altre  al  ninxo. 

SENYOR  JOSEP 

Aixís  hi  tot,  anem-hi.  Per  sortir-ne. 

SENYOR  PERE 

Que  no  et  convé,  et  dic. 

SENYOR  JOSEP 

Per  sortir-ne! 

SENYOR  PERE 

Si  sembla  un  retrato  de  familia!  Si  en  camisa  deu 
semblar  un  congre!  Burlar-se  de  mí?  I  aixís,  d'entrada? 

SENYOR  JOSEP 

No,  noia.  No.  Refleccionèm!  Venim  de  pau. 

AMPARO 

I  tan  de  Pau. 

SENYOR  JOSEP 

De  pau,  que  no  vull  ser  més  Pau.  Vull  faltarl 
Ajudim  a  faltar. 


Jordi  de  Peracamps 


23 


INÉS 

Si  es  boig,  que'l  tanquin! 

AMPARO 

I  tan  si  ho  és! 

INÉS 

Tan  l'un  com  l'altre,  ho  son! 

SENYOR  PERE 

Parlamentèm ! 

INÉS 

No  vull  haber  d'anar  a  cap  enterro.  Vaja  un  parell 
de  galls  d'Indis! 

SENYOR  PERE 

Respecti  els  nostres  cabells  blancs ! 

INÉS 

Aont  son  els  cabells,  si  ja  no  els  en  queden?  Si  ja 
no  son  bons  ni  per  medallons!  Ni  tenyits  els  respec- 
taríem! 

SENYORA  PACA 

Vaja,  prou,  o  crido  la  policia, 

sényor  josep,  aixecant-se,  esverat. 

Còm  s'entent  la  policia?  Per  què  ha  de  venir  la 
policia?  Que  fem  cap  mal  a  n'aquesta  casa?  Que  hi  ha 
modo  de  fer-ne  de  mal?  Soroll,  no!  Tot,  menos  soroll! 

SENYOR  PERE 

Mellor,  home.  Aixís  se  sabrà,  i  amb  l'intenció  no 
més,  quedas  bé. 

SENYOR  JOSEP 

Es  que  jo  soc  una  persona  honrada.  (Totes  ria-hen>) 


24 


El  senyor  Josep  falta  a  la  dona 


AMPARO 

Ja!  Ja!  La  persona  honrada.  Vès  qui  parla  d'aques- 
tes coses. 

inés,  rient 

Oi,  i  aquí! 

SENYORA  PACA 

Quina  poca  solta!  (Entra  V Andalusa.) 

ESCENA  V 
Els  mateixos  i  /'Andalusa 

ANDALUSA 

Qué  os  pasa,  hijas? 

inés,  cridant 

Que'ns  ha  de  passar.  Un  ximple  de  bé  que  va  amb 
un  amic,  i  un  altre  amic  que  va  amb  un  ximple,  que 
han  insultat  a  unes  senyores,  i  aquestes  senyores  som 
nosaltres. 

SENYORA  PACA 

Va  ja,  prou,  no  volèm  més  crits! 

SENYOR  JOSEP 

Més  crits,  eh,  i  ens  tracta  de  ximples.  Que  prengui 
informes  comercials  al  nostre  barri  i  sabràn  qui  som 
nosaltres. 

ANDALUSA 

Que  desavoríos. 

INÉS 

Desavoríos,  dius?  Més,  mujer.  Macatrefes!  Mira  que 
perquè  una  es  com  és,  haber  d'aguantar  aquestes 
baluernes,  n'hi  ha  per  tornar-se  dóna  de  bé. 

ANDALUSA 

Pero,  què  quieren? 

INÉS 

I  què  vols  que  quieran.  Quieren  lo  de  sempre,  quie- 
ran.  Es  dir,  un  que  quiera  i  un  que  no  quiera. 

SENYOR  JOSEP 

Jo  estic  coníorme  a  tot.  A  tot! 

senyor  pere,  abrassant-lo 

I  jo  no  vull  veure  a  un  aínic  meu  que  se  sacrifica 
per  mi.  Això  es  haber-se  d'enamorar  a  empentes. 
I  ell  no  té  edat  per  aquets  tropells. 

senyor  josep,  commogut 

Gràcies,  Pere. 

SENYOR  PERE 

Ja  veus  que  jo  vull  que  quedis  bé,  però  no  aixís 
d'un  modo  atropellat.  A  faltar  amb  tres  no  es  el  tracte. 

SENYORA  PACA 

Però,  qui  parla  de  tres?  . 

SENYOR  PERE 

Elles  tres,  parlen. 

ANDALUSA 

Pero  què  te  has  figurao,  jamelgo? 

SENYOR  PERE 

Que  soy  de  bien.  Y  ell  es  de  bien.  Y  esto  es  un  centro 
mal  viviente. 

AMPARO 

De  mal  vivienta.  Ui,  el  Vivilloí  Vivim  mellor  que 
tots  vostès!  Aquí  no  engany èm  a  ningú I 

SENYOR  JOSEP 

Amb  això,  aquí,  te  rahó. 

SENYOR  PERE 

I  què  ha  de  tenir! 

ANDALUSA 

Pelmazos ! 

INÉS 

Aquí,  a  n'el  ram  deshonest,  poden  anar  amb  el  cap 
alt.  I  vostès,  nó. 

SENYOR  PERE 

Ni  ganes. 

INÉS 

I  vostès,  nó!  Vostès  venen  a  pervertir-nos!  A  explo- 
tar-nos! Sí,  sí;  a  explotar-nos! 

SENYORA  PACA 

Ninas! 

ANDALUSA 

Cabestros! 

AMPARO 

Camàndules! 

INÉS 

Floreros! 

AMPARO 

Poca  sustancies!  (Entra  en  «Cuanito*.) 


Jordi  de  Peracamps 


27 


ESCENA  VI 
Ets  mateixos  i  el  «Cüanito» 

cüanjto 

Què  son  aquets  crits  inícuos?  Que  no's  pot  dormir  a 
n'aquesta  casa? 

SENYORA  PACA  * 

Sí,  arregla-ho,  Cuanito,  arregla-ho,  tú.  T'ho  dei- 
xem a  la  teva  mà. 

CÜANITO 

A  dintre,  la  biram! 

AMPARO 

Es  que  ells... 

CUANITO 

A  dintre!  A  dintre  el  galliné.  I  muxoni! 

INÉS 

Son  ells  que  volien  bronca. 

CUANITO 

Deixeu-me  parlamentar,  i  enrahonant  la  gent  s'en- 
tenen. 

SENYORA  PACA 

Deixem-lo  a  n'ell. 

andalusa,  anatitse'n. 
Vaya  un  par  de  tíos. 

SENYORA  PACA 

Anem,  i  que  ho  arregli  el  Cüanito. 

( S'en  van  totes  les  dones. ) 

CUAN1ÏO 

Què  ting  d'arreglar?  Què  ha  succeit? 

SENYOR  JOSEP 

Què  se  jo. 

Cuanito,  donant  un  cop  de  bastó 
Que  vinga  el  relato. 

SENYOR  PERE 

Falta  de  pràctica,  ha  succeit.  Que  com  que  un  no 
sap  lo  que  demana,  s'acumula  el  material,  i  el  mate- 
rial volem  dir  elles,  i  la  mà  d'obra,  o  sia  nosaltres, 
i  ens  fem  un  nús  que  tot  s'en  và  en  orris. 

SENYOR  JOSEP 

I  que  vaig  veient  que'l  fer  mal  es  més  difícil  de  lo 
que'm  creia.  I  que  ja  en  ting  prou,  i  que  ho  vull  dei- 
xar corre.  Anem,  Pere. 

SENYOR  PERE 

Espera't! 

SENYOR  JOSEP 

Anem !  Vull  ser  desonest  amb  quietut.  Ja  que 
faig  mal  a  la  de  casa  (n'hi  faig,  ja  sé  que  n'hi  faig), 
al  menos  que  no  hi  haigi  raons.  Ser  un  mal  marit, 
Àngela,  però  amb  sossego.  Una  culpa  bien  entendida, 
però  crits  i  adülterío,  nó.  Això  es  massa.  Es  massa 
per  un  que  comensa. 

SENYOR  PERE 

Calme't!  Calme't! 

SENYOR  JOSEP 


Anem-nos  en  pau.  Anem  a  provar  una  altre 
agencia. 

CUANITO 

Què  s'empatollen! 

SENYOR  JOSEP 

Que  fa  de  mal  dir!  Que  son  trifulques  que  un  se 
les  passa. 

CUANITO 

1  per  això  habíen  de  molestar-me? 

SENYOR  JOSEP 

I  això  el  molesta? 

SENYOR  PERE 

No  veig... 

OUANITO 

Per  això  habíen  de  despertar  a  un  home  de  bé,  que 
té  el  seu  càrrec? 

SENYOR  PERE 

A  vostè? 

CUANITO 

I  doncs  a  qui,  sinó  a  mí? 

SENTOR  PERE 

Però,  vostè?  Que  no  es  un  client,  vostè? 

CUANITO 

Que  faig  cara  de  beneit? 

SENYOR  PERE 

Perdoni:  Doncs  de  què  fa  cara?  Vull  dir,  qui  és. 

CUANITO 

Fa  un  xic  de  mal  dir.  Això  ja  haurien  de  coneixe-ho. 
Ving  a  ser  l'home  de  confiansa.  El  caixer.  El  tene- 
dor  de  llibres. 

SENYOR  JOSEP 

Còm,  de  llibres?  Aquí  porten  llibres? 

cuanito 

Sí,  senyor.  I  per  partida  doble.  Què  no  s'en  poden 
portar  de  llibres?  Doncs  jo  els  porto.  Veliaquitl 
I  què! 

SENYOR  JOSEP 

Home,  res;  que  crec  que  està  bé  que  tota  casa,  sia 
com  sia,  hi  haigi  administració.  I  còm  la  dú  l'admi- 
nistració? 

CUANITO 

A  garrotades. 

SENYOR  JOSEP 

Què  diu,  ara? 

CUÀNITO 

A  garrotades,  dic.  Què  no  els  hi  està  bé  el  meu 
sistema?  Què  no  els  hi  està  bé  que  jo  porti  els  llibres? 

SENYOR  PERE 

Els  llibres,  deu  volguer  dir  els  llits. 

CüANiro 

Els  llibres!  Vull  dir,  lo  que  jo  vulgui. 

SENYOR  PERE 

Tan  ens  fa  si  els  dú  com  si  no  els  dú.  No  habem 
pas  de  pendre-li  l'empleio. 

CUANITO 

Es  que  si  me'l  vulguessin  pendre,  ens  ho  faríem. 

SENYOR  PERE 

Que'ns  ho  faríem? 

cuanito 

I  amb  honra!  I  depressa!  I  aquí  mateix!  Si  han 
vingut  per  discrepar,  discrepèm  i  santó  i  conforme. 

SENYOR  PERE 

Bé,  però  a  què  venen? 

CUANITO 

El  què? 

SENYOR  PERE 

Aquestes  raons. 

CUANITO 

Però  que  no  veu-hen  que'l  meu  ofici  es  això.  Es 
armar  raons. 

SENYOR  JOSEP 

Que  vaja,  que  me'n  vull  anar.  Anem,  Pere. 

CUANITO 

Està  bé,  pero  paguim. 

SENYOR  JOSEP 

El  què? 

CUANITO 

El  gasto  que  han  fet. 

SENYOR  JOSEP 

El  gasto,  diu?  Pero  si  encare  res...  Sí,  tinieblas. 

CUANITO 

Ai,  mala  negada  els  estobi!  Doncs  quin  paper  hi 
faig  jo  amb  aquest  cuento?  Si  no  he  de  cobrar,  per  què 
m'ha  cridat?  Propassint-se  al  menos,  mal  llamp.  Re- 
bràn  un  xic,  'm  podré  lluir  i  al  menos  demostraré 
que  serveixo  per  alguna  cosa! 

SENTOR  PERE 

Si  som  de  bé. 

CUANITO 

Sí,  d'aixó  'm  queixo.  Em  tenen  aquí  per  a  fer  res- 
pecte i  jo  els  tinc  de  respectar  a  vostèsl  Ja  n'estic  tip 
d'homes  de  bél  (amenasant-los).  Si  no  fos  que... 

SENYOR  JOSEP 

Ara  vostè  ? 

CUANITO 

Apa,  a  dormir.  Betes  i  fils!  No  veu-hen  que  per  pe- 
car necesiten  un  fogó  als  peus?  Que'ls  tindrien  de 
pujar  a  bras  al  llit?  Que'ls  haurien  de  rafer  amb  Ma- 
ria Lluisa?  Que  vingui  la  Paca,  i  entenguis  amb  ella. 

SENYOR  JOSEP 

Més  Paca?  Més  empacatar-nos? 

CUANITO 

No'n  vull  de  gent  de  bé  a  n'  aquesta  casa. 

(Se'n  và.) 

8ENYOR  JOSEP 

Es  a  dir  que  ara  altre  cop  amb  ella?  Amb  la  sen- 
yora intermediària?  I  que  costa  de  fer  de  mal  capi  Jo 
que'm  creia  que  era  arribar  i  moldre. 

SENYOR  PERE 

Tu  no  diguis  res.  Deixa-m'ho  per  mi.  El  pitxor  de'l 
tràngul  ja  es  passat,  i  estàs  compromès. 

SENYOR  JOSEP 

Ai!  Prou  que  ho  sé! 

SENYOR  PERE 


I  tens  el  vint  duros. 

SENYOR  JOSEP 

Escolta.  Me'ls  gastaria  amb  la  de  casa  i  la  faria 
tan  contenta  que  potser  tindríem  més  família 

SENYOR  PERE 

Calla!  Que  al  veure  un  home  aixís,  tan  indecís  i 
tan  calces,  em  cau  la  cara  de  vergonya. 

( Entra  la  senyora  Paca. ) 

ESCENA  VII 
Els  mateixos,  la  senyora  paca  /  el  cuanito 

CUANITO 

Entrant  amb  la  senyora  Paca 

ueno,  aquí  els  tens.  Si'm  necessites,  ja  ho  saps, 
(senyalant  dormir)  que'm  tens  allí  a  les  oficines. 

SENYORA  PACA 

Diu  que'm  cridaven? 

SENYOR  PERE 

Sí,  la  cridàvem.  No  voldríem  haber  ofès  a  la  casa 
ni  a  vostè,  senyora  Paca.  Cregui  que  no  volèm 
ofendre. 

SENYORA  PACA 

A  la  casa  no  sé  si  l'han  ofesa,  pero  a  mí,  de  pitxors 
me'n  sento. 

SENYOR  PERE 

Essent  aixís... 

SENYORA  PACA 

A  quina  crido? 

SENYOR  PERE 

A  qualsevol,  diu. 

SENYOR  JOSEP 

No,  a  qualsevol,  no.  A.  cap  de  les  que  han  vingut. 
Voldria  gènero  nou.  Allò,  una  cosa  més  modesteta. 
Menjar  de  casa. 

SENYOR  PERE 

Vol  dir  carn  d'olla. 


SENYORA  PACA 

Ja  l'entenc.  Ja  sé  lo  que  vol.  Unes  sopetes  de  fa- 
rigola. Justament  aquí  al  mateix  replà  hi  tenim  una 
senyoreta,  que  es  tot  lo  que  habem  de  menester. 
Aquesta,  per  casualitat  no  es  filla  de  coronel,  pero 
podria  ser-ho.  Es  una  joia.  Una  noia  endressada,  pru- 
dent i  ordenada.  Allí  veurà  ordre. 


SENYOR  JOSEP 

Veu,  això  es  el  que  m'agrada:  ordre!  Jo  sempre  he 
dit  que  fins  el  vici  té  de  ésser  una  cosa  ordenada. 
Ordre:  si  senyora,  jo  vull  ordre.  El  que  té  ordre  an  el 
faltar,  també  té  ordre... 

SENYORA  PACA 

Vaig  a  cercar-la. 

SENYOR  JOSEP 

Sí,  vaigise'n  que  estic  tan  despacientat  que  aca- 
baré per  faltar  fins  a  vostè.  Ja  no  sé  que'm  pesco. 

SENYORA  PACA 

Torno  desseguida.  Troneres. 

(Se'n  và  per  la  porta  de'l  corredor., 

SENYOR  PERE 


Vaja  que  ja  deus  estar  content. 

SENTOR  JOSEP 

Es  clà  que  n'estic.  I  molt  que  n'estic.  I  això  que  no 
hauria  d'estar-ne,  per  què  lo  que  faig  està  molt  mal 
fet.  Quina  culpa  hi  té  la  dóna  de  que  jo  sigui  a 
n'  aquesta  casa. 

SENYOR  PERE 

Si  no  hi  ets  per  ella.  Hi  ets  per  tu. 

SENYOR  JOSEP 

I  per  què  avui?  Veiam  per  què? 

SENYOR  PERE 

Perquè  tan  và  el  canti,  etzètera... 

SENYOR  JOSEP 

Si  hagués  esperat  cinc  anys  més,  i  al  cel·lebrar  les 
noces  de  plata,  m'hagués  dit:  «Fora  fer  bondat,  que 
el  que  cumpleix  vinticinc  anys  ja  se  li  pot  dir  bon 
profit»,  allavors  si,  era  natural;  pero  avui,  sense  més 
ni  més.  Què  cel  lebro?  Veiam,  què  cel'lebro? 

SENYOR  PERE 

Per  fer  mal  tots  els  dies  son  bons. 

SENYOR  JOSEP 

A  mí  no'm  venia  de  cinc  anys. 

SENYOR  PERE 

Pero  tu,  ets  felís? 

SENYOR  JOSEP 

No  ho  sé.  No  m'hi  ficso  jo  amb  aquestes  coses.  Lo 
que  sé  es  que'ns  portabem  bé,  que  ella  era  casta,  que 
jo  era  cast,  que  encare  en  soc,  i  que  aviat,  buenas. 
Ves  què  dirà  ella  quan  ho  sàpiga. 

SENYOR  PERE 

Ella  es  cretirà  que...  vas  seguint.  Que't  penses 
que  s'ho  figuraba  que  feies  bondat? 

SENYOR  JOSEP 

Això,  no. 

SENYOR  PERfi 

Doncs,  perdies  el  temps,  beneit.  Ara  podràs  anar 
amb  el  cap  alt.  I  no  se'n  burlaràn  de  tú  els  de  la  Iz- 
quierdo, del  ensanche. 

SENYOR  JOSEP 

Ditxosa  Izquierda,  els  suors  que'm  costes. 

SENYOR  PERE 

Animo,  home.  Albedrio! 

SENYOR  JOSEP 

Escoltem  are  una  pregunta,  I  tú,  li  has  laltat  molt 
a  la  teva? 

SENYOR  PERE 

Amb  trenta  anys,  tres  cops.  Deu  n'hi  dó.  Ja  sé  que 
no  es  molt,  pero  ja  he  complert. 

SENYOR  JOSEP 

I  també  aixís  com  jo,  a  la  que  salti? 

SENYOR  PERE 

A  la  que  salti,  es  clar,  per  que  si  no  salten  no  les 
pots  pas  fer  saltar  per  forsa.  Pero  jo,  và  ésser  d'un 
altre  modo.  La  primera  và  ésser  pe'l  negoci.  Había 
de  cobrar  unes  factures  Vaig  anar  a  casa  la  inter- 
facte  i  em  vaig  adonar  d'una  cosa;  que  amb  les  factu- 
res i  anaba  ella.  O  l'embestía  o  no  cobraba,  i  el  cò- 
rners es  còrners,  i  vaig  cobrar.  La  segona,  era  un 
amic  que  tenia  una  esposa  llegítima,  que'l  feia  molt 

desgraciat.  Tots  els  amics  ens  vàrem  reunir,  per  des- 
lliurar-lo d'aquella  fera,  i  em  va  tocar  a  mí,  i  li  vaig 
fer  un  bé.  I  la  tercera,  và  ésser  un  cas  que  encare 
no  me'n  he  donat  compte.  Và  ésser  ella  a  mí  i  no  jo 
a  n'ella.  Era  una  dóna  que't  vestia,  que't  pexía, 
que't  despullaba,  que't  tornava  a  vestir,  que't  dona- 
va caldo,  que  t'amagría  i  que  t'engreixaba,  i  que't 
trovabes  pecador  sense  sapiguer  per  què,  ni  quan, 
ni  de  quina  manera.  Tres  cops,  eh?  pero  son  tres 
fechas. 

SENYOR  JOSEP 

Bueno.  Pero  què  li  diré  a  una  dóna  que  no  conec? 
No  li  podré  pas  dir  que  l'estimo,  si  encare  no  l'he 
vista  mai. 

SENTOR  PERE 

Tu,  no  digues  rés  i  ves  fent. 

SENYOR  JOSEP 

Sense  franquesa. 

SENYOR  PERE 

Primer  l'abordes.  Després  fas  el  salt  de'l  tigre. 

SENYOR  JOSEP 

No  hi  tindré  pràctica. 

SENYOR  PERE 

Després  la  mossegues. 

SENYOR  JOSEP 

Aont? 

SENYOR  PERE 

Allà  ont  puguis. 

SENYOR  JOSEP 

Es  a  dir  que  tu  les  mossegabes? 

SENYOR  PERE 

Les  meves  ja  era  pan  comido.  I  després  dius:  «Ja 
sap  per  què  vinc»,  I  ella  et  dirà:  «Prou,  i  tú».  Bueno, 
i  tu  essent  aquí  plegues  la  coQversa  i  procures  ser 
un  home  digne. 

ESCENA  VIII 

Els  mateixos  i  la  senyora  paca 

SENYORA  PACA 

Ja  vé,  ja  vé.  Ja  estaba  vestida. 

SENYOR  JOSEP 

Mal  aguanyat  trevall. 

senyor  PERE 

Bueno,  que  entri. 

senyor  josep,  volguent  anarse'n 

No,  no.  Ja  vindré  demà. 

senyor  pere,  aturant-lo 

Com  s'enten  demà?  A  la  baioneta!  Com  més  t'hi 
penses,  pitxor, 

senyor  josep 
Està  bé;  pero  deixe'm  sol.  Necessito  reflexionar. 

senyor  pere 
Refleccións  a  n'aquestes  hores? 

SENYORA  PACA 

Ja  refleccionarà  després.  Apa. 

SENYOR  JOSEP 

Però,  em  vull  quedar  sol. 

SENTOR  PERE 

Es  clar  que't  quedaràs  sol.  Que't  penses  que'ns 
havem  d'estar  aquí  a  la  vora  de  les  trinxeres?  No 
faria  més  un  pare  per  un  fill,  que  lo  que  jo  faig 
per  tú,  pero  no  tant. 

SKNTORA  PACA 

Res.  Si  vol  res  que  cridi,  i  ja  ho  sap,  Que  a 
n'aquest  mon  ens  havem  d'ajudar. 

SENTOR  PERE 

Ens  ho  han  ensenyat  de  petits.  I  coratje,  eh? 

SENYOR  JOSEP 

Gràcies. 

senyor  pere,  abrassant-lo 
Es  un  ai.  Pensa  que  ho  faig  pe'l  teu  bon  nom. 
senyor  josep,  conmogut 

Gràcies. 

SENTOR  PERE 

Pe'l  teu,  pe'l  meu;  pe'ls  amics,  i... 

SENYOR  JOSEP 

Ja  ho  sé,  ja  ho  sé,  i  pe'ls  de  la  Izquierdo,  del  ensanche. 

( La  senyora  Paca  i  el  senyor  Pere,  se'n  van.  El  senyor 
Josep,  s'asseu  al  llit  i  mira  els  quadros.  Entra  Enri- 
queta. ) 

El  senyor  Josep  falta  a  la  dóna 


ESCENA  IX 
Senyor  Josep  i  Enriqueta 


Deu  lo  guart. 
Deu  la  guart. 
I  ara? 
Com? 
Qui  veig? 
Qui  ve  aquí? 
Vostè? 
Tú? 

Reina  de'l  celi 


ENRIQUETA 
SENYOR  JOSEP 

ENRIQUETA 
SENYOR  JOSEP 

ENRIQUETA 
SENYOR  JOSEP 

ENRIQUETA 
SENYOR  JOSEP 

ENRIQUETA 
SENYOR  JOSEP 


Bona  l'habem  feta,  Geroni.  Aquesta  si  que  no  me 
l'esperaba! 

ENRIQUETA 

Vostè  aquí,  senyor  Josep? 

SENYOR  JOSEP 

Jo...  aquí.  Ja  ho  veus,  i  per  ara  bons. 

ENRIQUETA 

Es  a  dir  que  m'ha  vingut  a  veure?  Quin  bon  cor! 
Quins  bons  sentiments!  Ha  sapigut  la  meva  desgra- 
cia. 

SENYOR  JOSEP 

La  teva...  desgracia?  No'n  sabia  rés.  Es  a  dir;  no  ho 
sé.  No  sé  res.  Potser  ho  sabia  i  francament... 

ENRIQUETA 

I  la  senyora  Petronilla  ? 

SENYOR  JOSEP 

Doncs,  mira...  l'he  deixada  allí,  esperant...  això: 
esperant  que  jo...  per  ara  bona  i  tan  reexida. 

ENRIQUETA 

I  la  Julieta,  que  deu  ésser  gran!  I  que  m'agradaria 
veure-la!  Quan  me'n  vaig  anar  de  casa  seva  allavo- 
res,  tenia  quince  anys.  L'edad  mes  hermosa,  quins 
anys.  Pero  quins  quince  anys.  Un  gran  pom  de  flors. 
Em  recordo  que  cap  al  tart  sempre  'm  llegia  una  no- 
vela  que  no  m'he  olvidat  mai  més.  Se'n  recorda  que 
vostè  ens  deia:  «Gastèu  massa  gas.  Gastèu  massa 
gas!» 

SENYOR  JOSEP 

Sí...  es  cert,  gastabeumolt  gas. 

ENRIQUETA 

I  en  fulianet?  Ai,  senyor!  Que  ja  dú  bigoti? 

SENYOR  JOSEP 

Sí.  No  ho  sé.  No  m'hi  ficso  jo  amb  els  bigotis.  Una 
setmana,  en  dú  i  l'altra  no. 

ENRIQUETA 

Ta!  Ja!  Si  no  pot  ser. 

SENYOR  JOSEP 

Doncs,  mira.  Es  que  deu  tirar  per  fenómeno. 

ENRIQUETA 

I  de  la  Conxita,  què  m'en  diu?  Ja  ha  fet  la  prime- 
ra comunió? 

SENYOR  JOSEP 

Sé  que  vaig  anar  a  la  segona,  i  també  deu  haber 
fet  la  primera.  Pero,  vaja,  prou  de  família.  La  fami- 
lia,  saps,  hi  han  moments  que  no  es  de'l  cas  anome- 
nar-la. 

ENRIQUETA 

Que  no'ls  estima? 

SENYOR  JOSEP 

Es  clà  que  sí.  Però  hi  ha  moments  a  la  vida  que  la 
familia  es  com  un  lastre,  i  que  val  mes  deixar-la 
corre. 

ENRIQUETA 

I  que  me'n  alegro  que  haigi  vingut!  I  que  és  bò,  se- 
nyor Josep.  I  quin  tros  de  pà.  I  quins  sentiments.  Quan 
jo  els  hi  feia  de  cambrera,  a  la  Plaça  Reial  sempre  ho 
deia  a  tots  els  soldats  de'l  meu  poble:  «El  meu  senyor 
no  bo  es  un  home.»  No'n  corren  d'homes  com  vostè. 

SENYOR  JOSEP 

No'n  corrien,  però  ja  'n  van  corrent. 

ENRIQUETA 

Per  que  vostè  deu  haber  vingut  per  a  donar-me 
noticies  de'ls  nois,  que  ja  sap  lo  molt  que  me'ls  es- 
timo. 

SENYOR  JOSEP 

Deixem-los  els  nois.  Que  dormin. 

ENRIQUETA 

Vostè  no  es  un  home. 

SENYOR  JOSEP 

Tornem-hi. 

ENRIQUETA 

I  com  se  li  ha  acudit  de  venir  a  trobar- me  a  n'aques- 
ta  casa?  Es  deu  haber  equivocat  de  porta. 

SENYOR  JOSEP 

Es  clar...  que  m'hauré  equivocat,  pero  m'hi  ha  dut 
un  amic. 

ENRIQUETA 

Un  amic? 

SENYOR  JOSEP 

Sí.  Un  bon  amic,  que  m'ha  dit:  «Ja...  que  es  dijous  i 
fa  una  tarde  tan  despejada,  vina  amb  mí»,  i...  me  n'he 
anat  amb  ell,  i...  jo  he  pensat:  «Mira,  de  pas  podràs 
anar  a  veure  l'Enriqueta» . 

ENRIQUETA 

Es  que  lo  visc  a  l'altre  replà.  Pero  parlèm  de'ls 
nois. 

SENYOR  JOSEP 

Et  dic  que  dormen.  I  Deu  faci  que  no's  despertin... 
i  que  no's  desperti  sa  mare;  que  si  es  desperta,  ai  la 
mare! 

ENRIQUETA 

Què  vol  dir? 

SENYOR  JOSEP 

Que  deixem-ho  corre.  Que  parlèm  de  tú  i  jo...  i  de 
nosaltres. 

ENRIQUETA 
Segui  aquí,  aprop  meu. 

SENYOR  JOSEP 

Ja  hi  sec,  però...  mira  que  faig  el  salt  de'l  tigre. 

El  senyor  Josep  ialta  a  la  dóna 


ENRIQUETA 

Què  vol  dir  el  tigre? 

SENYOR  JOSEP 

Encare  no  ho  sé.  Son  coses  que  un  và  aprenent  a 
copia  d'anys  i  d'experiència.  El  salt  de'l  tigre  i...  la 
mossegada. 

ENRIQUETA 

Veig  que  encare  es  molt  de  la  broma.  Digui'm  di- 
gui'm de  la  senyora. 

SENYOR  JOSEP 

Tornem-hi. 

ENRIQUETA 

Ai,  pobre  senyoral  Tan  bona  pe'ls  pobres,  i  per  m- 
i  fins  per  vostè.  Vostè  si  que  ha  trovat  un  àngel.  Seí 
ría  una  maldat  el  faltar-li. 

SENYOR  JOSEP 

Doncs  mira,  qui  sap. 

ENRIQUETA 

Còm,  qui  sap? 

SENYOR  JOSEP 

Què  de  vegades,  que  de  què.  Que  poden  venir  les 
circumstancies,  de  que  un  home  sembli  un  babau  per 
massa  tonto,  i  per  massa...  etzètera,  i  d'una  cosa  en 
pot  venir  un'altre. 

ENRIQUETA 

I  cah! 

SENYOR  JOSEP 

En  pot  venir  un  altre.  I  si  aquesta  altre,  que  pot 
venir,  aixís  com  ets  tú,  es  un  altre,  i  fins  essent  tú, 
ves  a  saber  si  aquí  hi  ha  un  lance,  que,  va  ja,  que 
hauria  vingut  de  ben  prim,  i  Deu  nos  enguart  d'un 
ja  està  fet. 

ENRIQUETA 

No  sé  lo  que  vol  dir. 

SENYOR  JOSEP 

Mellor.  He  cambiat  molt  jo  des  de  allavores.  Me 
vaig  tornant  una  mica  alegre!  M'he  esbagersat  molt! 
Ni'm  coneixeries. 

ENRIQUETA 

Vaja;  no  digui  tonteríes. 

SENYOR  JOSEP 

Oh,  no  en  digui,  no  en  digui,  no  es  per  dir-ne.  Es 
que  casi  he  vingut  per  fer-ne. 

ENRIQUETA 

No  l'entenc,  senyor  Josep. 

SENYOR  JOSEP 

Que  no  més  has  de  saber  una  cosa.  Que  casi,  casi, 
sé  aont  soc. 

ENRIQUETA 

Que  casi  sap... 

SENYOR  JOSEP 

Aont  soc,  i  aont  ving;  i  ting  la  mossegada  a  punt 
i  el  salt  de'l  tigre  i  els  vint  duros. 

ENRIQUETA 

Es  dir  que  sap...  I  que  vostè...  {Arrancant  un  gran 
plor.)  Reina  de'ls  àngels  gloriosa!  Es  dir  que  venia 
per  mí? 

SENYOR  JOSEP 

To  no  venia  per  ningú.  Jo,  a  fer  mal!  Rebi  qui  rebi. 
Has  sigut  tú,  i  ho  sento  molt.  No  en  volia  pas  de  co- 
neixenses.  Però  no'm  pug  pas  posar  a  cridar:  «Socorro, 
qüe  estic  amb  una  noia  que  la  conec  de  tota  la  vida! » 

Èl  senyor  Josep  falta  a  la  dona 


Enriqueta,  plorant 
Ja  ni  el  senyor  Josep  em  respecta! 

SENYOR  JOSEP 

Potser  encare  et  respectaré.  Vaja,  dóna,  no  siguis 
aixís,  que's  pot  entrar  en  vies  d'arreglo. 

ENRIQUETA 

Ni  vostè.  Ni  el  senyor  Josep! 

SENYOR  JOSEP 

I  dati  amb  el  senyor  Josep.  Si  et  dic  que  no  porto 
pressa  a  rompret-el  aquest  respecte.  Qui  ha  passat 
vint  anys  respectant,  també  pot  respectar  uns  quants 
més.  Que  s'esperin  els  amics,  que  ve  m'he  esperat  jo 
fins  avui. 

ENRIQUETA 

Es  que  és  de  Túnica  persona  que  no  ho  hauria  sos 
pitat  mai. 

SENYOR  JOSEP 

Ni  jo  tampoc  de  mí. 

ENRIQUETA 

Però  mai.  De  tothom  menos  de  vostè."  Vostè  era 
pairal  per  mí.  Un  refugi.  Unes  hermanitas.  Si  m'ha 
guessin  dit,  tria  l'home  que'l  prenguis  menos  per 
un  home,  1'  hauria  triat  a  vostè.  Aixís,  tontet  com 
l'he  vist  sempre,  'm  feia  pensar  amb  una  reliquia 
I  sap,  si  li  hagués  hagut  de  fer  un  petó,  aont  li  haurí 
fet?  Als  vidres!  Damunt  de  la  reliquia.  {Plorant. 
Qui  el  feia  venir  a  n'aquesta  casa! 

SENYOR  JOSEP 

Qui,  dius?  L'opinió  pública!  Si  no  en  tenia  necessi- 
tat de  tenir  mal  comportament.  Si  a  casa  ja  saps  que 
era  un  lago  i  vivíem  com  peixos  vermells,  però  he 
volgut  fer  l'home  i  ja  ho  veus:  em  topo  amb  un  tros 
de  familia  que  no  es  família  i  que  és  família. 

ENRIQUETA 

Tan  de  bò  que  ho  fos,  senyor  Josep. 

SENYOR  JOSEP 

Si  que  la  faries  lluir. 

ENRIQUETA 

I  que  no  sap  perquè  soc  aquí?  Perquè  no  ting  pare 
que'm  guardi.  Ah,  si  vostè  no  tingués  pare,  tampoc 
seria  a  n'aquesta  casa. 

SENYOR  JOSEP 

Potser  hi  seria  ell... 

ENRIQUETA,  plorant 

No  hi  seria!  I  això  m'ha  perdut,  senyor  fosep. 
Perquè...  perquè  una  mare,  pobreta!  no  sap  lo  que's 
bé  per  les  filles,  i  tenia...  tres  germanes  que  habíen  de 
viure...  de'l  meu  sou;  i  el  sou  de  cambrera...  no  arriva- 
ba.  1  no  volia  que  servís.  I  em  volia  veure  ben  vestida. 
I  vé  un  promès  que  vol  propassar-se,  amb  els  matei- 
xos intents  que  vostè  dú  ara,  i  un  vol  i  dol,  i  va 
resistint.  I  es  molt  trist,  molt  trist,  senyor  Josep. 
Fins  que  desprès  ve  la  misèria  i  una  acaba...  ja  ho 
veu  aont  acaba. 

SENYOR  JOSEP 

I  que  puc  fer-hi  jo,  si  ens  habèm  topat.  Qué  l'he 
fundada  jo,  aquesta  casa?  Qué'n  soc  soci?  Qué'n 
soc  comanditari?  Ni  parròquia  en  soc !  Res  no  en  soci 
Però  creu  que  si  un  altra  volta  he  de  tornar  a  faltar 
a  la  de  casa,  que  no  hi  tornaré,  mal  m'està  el  dir-ho, 
cercaré  una  dóna  de  bosc:  passen  corrents,  si  ploren, 
ploren;  i  al  menos  un  no  veu  les  llàgrimes. 

ENRIQUETA 


Li  faig  pena.  Veritat? 

SENYOR  JOSEP 

Es  clar  que  m'en  fas.  I  vés  a  fer  broma  amb  una 
dóna  que  t'en  ompli  els  llansols  de  llàgrimes.  Perquè 
jo'm  creia  que 'i  faltar  feia  riure,  i  veix  que  's  molt 
serio.  Però,  què'n  faig  de  tú?  Aveiam.  què'n  faig? 

ENRIQUETA 

Soc  una  esclava» 

SENYOR  JOSEP 

Tusta,  i  jo  un  butxí.  Vés  ara  de  que  'm  serveixes. 

ENRIQUETA 

Estic  disposada  al  sacrifici. 

SENTOR  JOSEP 

I  que'ts  galdosa.  Al  sacrifici  I 

ENRIQUETA 

Soc  molt,  però  molt  desgraciadal 

SENYOR  JOSEP 

Falte'm  doncs.  Abrassa'm. 

Enriqueta,  abrassant-lo 

Com  vulgui. 

SENYOR  JOSEP 

ï  aquí  van  diners.  {Li  dona  els  diners  amb  un  «car- 
tucho»,) 

ENRIQUETA 

Per  endevant? 

SENYOR  JOSEP 

Per  endevant;  i  ja  estèm  llestos.  Desfés  el  llit. 

ENRIQUETA 

Perquè? 

SENYOR  JOSEP 

Desfés  el  llit.  Al  menos  no  passèm  per  ximples 
aixís  que  vinguin  a  inspeccionar.  Tu,  salves  l'honor, 
i  jo  guanyo  el  meu. 

ENRIQUETA 

Es  dir,  que,.. 

SENYOR  JOSEP 

Requies  cant.  Im  pace ! 

ENRIQUETA 

Ara  que's  quan  l'abrassaría,  no  goso.  Torno  a 
trovar  aquell  bon  senyor  Josep  que  se  li  habien  de 
besar  els  vidres. 

SENYOR  JOSEP 

I  jo  he  trovat  la  que'm  deia  el  cor.  Aixís  que 
vexis  venir  llàgrimes  hi  abocaràs  la  guardiola.  I  es 
que  de  porc  i  de  corrido  s'en  ha  de  venir  de  mena. 
Toca  el  timbre. 

(Enriqueta  toca  el  timbre  i  entren  la  Senyora  Paca  i  el 
Senyor  Pere  i  en  Cuanito,  que  's  queda  al  peu  de  la 
porta  mentres  el  Senyor  Josep  es  descorda  i  corda 
l'ermilla.) 


ESCENA  X 

Els  mateixos,  senyora  paca,  senyor  pere  /  cuanito 

SENYORA  PACA 

Què  tal?  Què  tal?  Còm  se  trova? 

senyor  pere,  al  senyor  Josep 
Quins  ulls  més  cansats! 

senyor  josep 
Molt  cansats.  Es  que  se  m'han  entelat  els  vidres. 

SENTOR  PERE 

Es  dir  que  ni  et  treus  les  ulleres? 

SENYOR  JOSEP 

M'agrada  veure-ho  tot  ben  clar. 

SENYOR  PERE 

Quin  punt  n'hi  ha  de  tu.  Quin  bacanal! 

SENYOR  JOSEP 

Regular  I  Es  fa  lo  que's  pot. 

SENYOR  PERE 

I  ara,  digues.  La  veritat.  No't  troves  més  alleu- 
gerit? 

SENYOR  JOSEP 

Es  clà  que  sí.  {Tocant-se  la  cartera.)  Molt  alleugerit! 

SENYORA  PACA 

El  senyor,  es  d'aquells  que's  veu  que  posats  a  la 
feina  s'hi  entrega. 

SENYOR  JOSEP 

Sí!  .M'hi  entrégol  Ho  he  entregat  tot. 

SENYOR  PERE 

I  això  que  encare  no  te  pràctica! 

senyora  vaca,  a  Enriqueta 
I  tú  què  hi  dius,  gata  moixa? 

ENRIQUETA 

Que  Deu  li  pagui  la  bona  obra. 

SENYORA  PACA 

Qué  ha  complert,  eh  ? 

ENRIQUETA 

Més  de  lo  que's  pensen. 

SENYORA  PACA 

Ves  qui  ho  diria,  tan... 

SENTOR  PERE 

Qui!  Eli!  Vaja  un  punt!  Ha  costat,  però  ha  sigut 
d'empenta. 

SENYOR  JOSEP 

Bueno!  Anem-hi. 

SENYOR  PERE 

A  Vlzquierda! 

SENYOR  JOSEP 

A  Vlzquierda!  Arri!  A  dir  als  amics  de  Vlzquierda 
que  ja  puc  anar  amb  el  cap  alt.  Que  ja  he  faltat 
a  la  dóna. 

,,f  S'en  van  el  senyor  Josep  i  el  senyor  Pere.  La  senyora 
Paca  fa  ensenyar  el  cucuruxo  de  quartos  a  Enriqueta, 
mentres  que'n  Cuanito  també  se'ls  mira  de  qua  d'ull) 


Teló 

